KLASA: 400-05/23-01/01

URBROJ: 2157-3-6-01-23-2

Lovran, 30. siječnja 2023.

**MINISTASTVO GOSPODARSTVA**

**I ODRŽIVOG RAZVOJA**

Radnička cesta 80

**10 000 ZAGREB**

**Predmet: Izvještaj o promjenama u vrijednosti i obujmu imovine i obveza za razdoblje od**

 **01.01.2022. do 31.12.2022. godine**

Sukladno članku 14. i 17. Pravilnika o financijskom izvještavanju u proračunskom računovodstvu (N.N. 37/22) dostavljamo bilješku uz izvještaj.

U 2022. godini došlo je do sljedećih promjena u obujmu imovine:

Promjene u obujmu imovine odnose se na šifru 91512 kao smanjenje u iznosu od 459.109,22 kn, veza šifra P018 – proizvedena dugotrajna imovina i šifra P020 – sitni inventar i auto gume - smanjen je obujam imovine uslijed dotrajalosti uredske i ostale opreme.

 RAVNATELJ

 Egon Vasilić

U privitku:

1. Izvještaj o promjenama u vrijednosti i obujmu imovine i obveza

Dostaviti:

1. Naslovu
2. Državna revizija
3. Pismohrana - ovdje

KLASA: 400-07/23-01/01

URBROJ: 2157-3-6-01-23-1

Lovran, 30. siječnja 2023.

**MINISTARSTVO GOSPODARSTVA**

**I ODRŽIVOG RAZVOJA**

 Radnička cesta 80

**10 000 ZAGREB**

**Predmet: Bilješke uz bilancu na datum 31. prosinca 2021. godine**

Sukladno članku 14. i 15. Pravilnika o financijskom izvještavanju u proračunskom računovodstvu (N.N. 37/22) dostavljamo bilješke uz bilancu na datum 31. prosinca 2022. godine.

Vrijednost aktive i pasive na dan 1. siječnja 2022. godine – šifra B001 iznosi 35.798.851 kn, a na dan 31. prosinca 2022. godine iznosi 33.298.328,63 kn (index 93,0).

Javna ustanova Park prirode Učka uz Bilancu ne prilaže definirane tablice koje su sastavni dio bilješki jer nije imala poslovne događaje i transakcije koje se traže u tablicama.

 RAVNATELJ

 Egon Vasilić

U privitku:

1. Bilanca na datum 31. prosinca 2022. godine

Dostaviti:

1. Naslovu
2. Državna revizija
3. Pismohrana – ovdje

KLASA: 400-05/23-01/01

URBROJ: 2157-3-6-01-23-1

Lovran, 30. siječnja 2023.

**MINISTARSTVO GOSPODARSTVA**

**I ODRŽIVOG RAZVOJA**

Radnička cesta 80

**10 000 ZAGREB**

**Predmet: Bilješke uz izvještaj o prihodima i rashodima, primicima i izdacima za**

 **razdoblje od 01.01.2022. do 31.12.2022. godine**

Javna ustanova Park prirode Učka proračunski je korisnik Državnog proračuna, razdjel 077 – Ministarstvo gospodarstva i održivog razvoja, glava Nacionalni parkovi i parkovi prirode te se kao proračunski korisnik vodi pod RKP-om 25925. S danom 31.12.2022. godine ima 16 zaposlenih čije se plaće osiguravaju iz državnog proračuna. Javna ustanova Park prirode Učka posluje preko dva žiro-računa otvorena kod Privredne banke Zagreb IBAN broj HR1523400091117042647 i HR7023400091510224173.

Sukladno članku 14. i 16. Pravilnika o financijskom izvještavanju u proračunskom računovodstvu (N.N. 37/22) dostavljamo vam kratku bilješku uz izvještaj po sljedećim točkama:

1. **PRIHODI POSLOVANJA**
2. **RASHODI POSLOVANJA**
3. **PRIHODI OD NEFINANCIJSKE IMOVINE**
4. **RASHODI ZA NABAVU NEFINANCIJSKE IMOVINE**
5. **ZAKLJUČAK**
6. **PRIHODI POSLOVANJA (ŠIFRA 6)**

Ostvareni prihodi poslovanja za 2022. godinu iznose 5.161.567,13 kn, a ostvareni prihodi poslovanja za 2021. godinu iznosili su 15.459.464,00 kn (index 33,4). U 2022. godini evidentan je manji priliv sredstava u iznosu od 10.297.896,87 kn u odnosu na 2021. godinu.

Promatrajući strukturu ostvarenja prihoda u 2022. godini u odnosu na 2021. godinu odstupanja su utvrđena na sljedećim šiframa:

Šifra 63 (index 2,6) - veza šifra 632 (index 1,4), šifra 634 (index 2,9) i šifra 639 (index 0,0) - u 2021. godini dobiveno je manje sredstava od subjekata unutar općeg proračuna (tekuće i kapitalne pomoći od izvanproračunskih korisnika te tekućih i kapitalnih pomoći od institucija i tijela EU) kao i sredstava temeljem prijenosa između proračunskih korisnika istog proračuna – Zajednička sredstva Parkova u odnosu na 2021. godinu. Navedeno se odnosi na dinamiku realizacije projekta ''Učka 360°'' odnosno završetka istoga u 2021 godini koji je sufinanciran iz Europskog fonda za regionalni razvoj, Fonda za zaštitu okoliša i energetsku učinkovitost, Zajedničkih sredstava Parkova i nadležnog proračuna. Na šifri 6321 došlo je do povećanja primljenih sredstava (tekuće pomoći od međunarodnih organizacija) odnosno organizacije DIMFE - Donor's Initiative for Mediterranean Freshwater Ecosystems (Fondacija princa Alberta II od Monaka) za projekt „Still Water Revival - Restoring and conserving still water ecosystems of Mediterranean karst mountains”, a u kojem sudjelujemo kao partneri sa Udrugom BIOM. Do povećanja je došlo također i na šifri 6361 (pomoći proračunskim korisnicima iz proračuna koji im nije nadležan) u odnosu na 2021. godinu obzirom da su, nakon pauze zbog pandemije korona virusa održane dvije manifestacije (Učkarski sajam i Božićna bajka u PP Učka), a koje su sufinancirane od strane lokalne i područne/regionalne samouprave.

Do povećanja je također došlo na šifri 65 (index 137,0) – veza šifra 6526 – obzirom da je otvoren novi Centar za posjetitelje na Poklonu te se započelo sa naplatom ulaznica u interaktivni postav Centra. U sklopu Centra za posjetitelje otvorena je i suvenirnica koja je proširila ponudu robe, ali je došlo i do proširenja ponude usluga što je rezultiralo i povećanjem na šifri 66 (index 240,2) odnosno povećali su se vlastiti prihodi ustanove (veza šifra 661 index 226,6). Nadalje, zbog sufinanciranja navedenih manifestacija od strane neprofitnih organizacija (Turistička zajednica Kvarnera i Turistička zajednica Grada Opatije) došlo je do povećanja sredstava na šifri 663 – donacije od pravnih i fizičkih osoba izvan općeg proračuna (index 881,4), kao i zbog donacije trgovačkog društva DM za projekt sufinanciranja Hranilišta za bjeloglave supove.

Prihodi nadležnog proračuna nastavili su pratiti potrebe novootvorenog Centra za posjetitelje odnosno cjelokupnog poslovanja istog te je i na šifri 67 (index 141,3) došlo do određenog povećanja.

1. **RASHODI POSLOVANJA (ŠIFRA 3)**

Ostvareni rashodi poslovanja za 2022. godinu iznose 4.309.382,40 kn, a ostvareni rashodi poslovanja za 2021. godinu iznosili su 3.816.446,00 kn (index 112,9). U 2022. godini utrošeno je više sredstava u iznosu od 492.936,40 kn u odnosu na 2021. godinu.

Promatrajući strukturu ostvarenih rashoda poslovanja u 2022. godini u odnosu na 2021. godinu odstupanja su utvrđena na sljedećim šiframa:

Šifra 31 (index 117,2) - veza šifra 311, 312 i 313 - utrošeno je više sredstava za plaće, a odnosi se na zapošljavanje novih djelatnika kao i popunjavanje upražnjenih radnih mjesta, a sukladno potrebama i prilagodbe poslovanja uslijed otvorenja Centra za posjetitelje kao i drugih redovnih aktivnosti održavanja i zaštite područja Parka prirode Učka.

Šifra 32 (index 118,6) - veza šifra 321 (index 130,0) - utrošeno je više sredstava za naknade troškova djelatnika (naknade za prijevoz uslijed povećanja cijene goriva odnosno novog načina i iznosa obračuna prema Temeljnom kolektivnom ugovoru za javne službenike i namještenike kao i na službena putovanja realizirana kroz projekt DIMFE.

Također je došlo do povećanja rashoda na šifri 322 (index 190,3) – više utrošeno se odnosi na uredski materijal i ostale materijalne rashode, materijal i sirovine odnosno za robu za daljnju prodaju u suvenirnicama Javne ustanove Parka prirode Učka, energiju, autogume te službenu radnu i zaštitnu odjeću i obuću. Do navedenog povećanja je došlo najviše zbog povećanja cijene papira, električne energije i goriva.

Na šifri 323 (index 98,6) došlo je do povećanja troškova za usluge tekućeg održavanja koje su zakonski obvezne vezano za objekt Centra za posjetitelje, komunalnih usluga ponajprije zbog obveznog pražnjenja septičke jame obzirom da nema javne komunalne infrastrukture otpadnih voda kao i računalnih usluga uslijed obveza dorade postojećih financijskih i računovodstvenih programa za novu valutu od 01.01.2023. (euro). Isto tako više je utrošeno na usluge promidžbe i informiranja zbog realizacije već spomenutih manifestacija. Na ostalim uslugama kao što su intelektualne i osobne usluge te ostale usluge došlo je do smanjenja rashoda u odnosu na 2021. godinu, a uslijed uspješnog završetka projektih aktivnosti kroz projekt Učka 360.

Na šifri 329 (index 78,8) došlo je do smanjenja troškova za rad predstavnika Upravnog vijeća obzirom je bilo više elektronskih sjednica umjesto fizičkih kao i na stavci reprezentacije obzirom da je završna konferencija projekta Učka 360 i otvorenje Centra za posjetitelje realizirano u 2021. godini, i na stavci ostalih nespomenutih rashoda poslovanja dok su povećane premije za osiguranje imovine i djelatnika (osiguranje novoizgrađenih objekata od požara i ostalih vremenskih nepogoda kao i opreme od loma, krađe i slično).

Šifra 34 (index 164,8) - veza šifra 3431 – utrošeno je više sredstava na bankarske usluge i usluge platnog prometa uslijed povećanja transakcija na žiro računu uslijed uvođenja kartičnog plaćanja.

Šifra 36 (index 139,2) odnosi se na uplate 3% prihoda ostvarenih od ulaznica sukladno članku 5. Pravilnika o mjerilima i načinu korištenja donacija i vlastitih prihoda nacionalnih parkova i parkova prirode.

1. **RASHODI ZA NABAVU NEFINANCIJSKE IMOVINE (ŠIFRA 4)**

Ostvareni rashodi za nabavu nefinancijske imovine u 2022. godini iznose 475.556,18 kn, a u 2021. godini iznosili su 6.376.824,00 kn. U 2022. godini utrošeno je manje sredstava u iznosu od 5.901.267,82 kn u odnosu na 2021. godinu.

Promatrajući strukturu vidljivo je da u 2022. godini nisu utrošena sredstva na šifri 4212 za poslovne objekte, smanjeni su rashodi za uredsku opremu i namještaj (šifra 4221 – index 52,0), a navedeno se odnosi na završetak projekta Učka 360.

Ostvareni su rashodi za opremu za održavanje i zaštitu odnosno ugradnju klimatizacije u prizemlju i prvom katu uredskih prostorija u Centru za posjetitelje Poklon. Isto tako realizirana je i nabava opreme za promatranje životinja (fotozamke), dok navedene stavke nije bilo u 2021. godini. Također, povećani su rashodi na šifri 4227 (index 143,9) za nabavu opreme potrebne za rad.

1. **PROMJENE U ODNOSU NA OSTVARENO PROŠLE GODINE**

U Obrascu PR-RAS za izvještajno razdoblje od 01.01.2021. – 31.12.2021. u koloni „ostvareno u izvještajnom razdoblju prethodne godine“ pod šifrom 92211 (Višak prihoda poslovanja – preneseni),

šifra X006 (Višak prihoda i primitaka raspoloživ u sljedećem razdoblju) upisano je 1.587.403,00 obzirom se prošlogodišnji izvještaj predavao bez lipa.

U ovom obrascu, za razdoblje od 01.01.2022. – 31.12.2022. u koloni „ostvareno u izvještajnom razdoblju tekuće godine“ upisan je iznos od 1.587.403,73 (šifra 92211 – Višak prihoda poslovanja – preneseni, šifra 9221x,9222x VP – Višak prihoda preneseni i šifra 9221-9222 Višak prihoda i primitaka – preneseni) obzirom da se sada iznosi ne zaokružuju nego se iskazuju u punom broju sa dvije decimale (u kunama i lipama). Isto se odnosi na Obvezne analitičke podatke gdje je u koloni „ostvareno u izvještajnom razdoblju prethodne godine“ na šifri 11K (Stanje novčanih sredstava na kraju izvještajnog razdoblja) upisano 522.519,00 kn, a u koloni „ostvareno u izvještajnom razdoblju tekuće godine“ na šifri 11P (Stanje novčanoh sredstava na početku izvještajnog razdoblja) upisan je početni saldo u iznosu od 522.519,11 kn.

1. **ZAKLJUČAK**

 U 2022. godini ukupni ostvareni prihod (šifra X678) iznosi 5.161.567,13 kn, a ukupni ostvareni rashod (šifra Y345) iznosi 4.784.938,58 kn iz čega proizlazi višak prihoda i primitaka u iznosu od 376.628,55 kn (šifra X005). Višak prihoda i primitaka se odnosi na više ostvareno vlastitih prihoda od prodaje robe i prihodi od usluga (izvor 31) kao i prihodi od prodaje ulaznica odnosno sufinanciranja cijene usluge, participacije i slično (izvor 43)

Višak prihoda i primitaka koji je raspoloživ u sljedećem razdoblju iznosi 1.964.032,28 kn, a odnosi se na vlastita sredstva, prihoda od prodaje ulaznica, povrat PDV-a te na zalihu robe.

 RAVNATELJ

 Egon Vasilić

U privitku:

* + 1. Izvješće o prihodima i rashodima, primicima i izdacima za razdoblje od 01.01.2022. do 31.12.2022. godine.

 Dostaviti:

1. Naslovu
2. Državna revizija
3. Pismohrana - ovdje

KLASA: 400-03/23-01/01

URBROJ: 2157-3-6-01-23-1

Lovran, 30. siječnja 2023.

**MINISTARSTVO GOSPODARSTVA**

**I ODRŽIVOG RAZVOJA**

 Radnička cesta 80

**10 000 ZAGREB**

**Predmet: Bilješke uz Izvještaj o obvezama za razdoblje od 01.01.2022. – 31.12.2022. godine**

Sukladno članku 14. i 18. Pravilnika o financijskom izvještavanju u proračunskom računovodstvu (N.N. 37/22) dostavljamo bilješke uz izvještaj o obvezama za razdoblje od 01.01.2022. – 31.12.2022. godine.

Javna ustanova Park prirode Učka na dan 31.12.2022. odnosno na kraju izvještajnog razdoblja nema dospjelih obveza kao ni prekoračenja rokova plaćanja istih.

 RAVNATELJ

 Egon Vasilić

U privitku:

1. Izvještaj o obvezama za razdoblje od 01.01.2022. – 31.12.2022. godine

Dostaviti:

1. Naslovu
2. Pismohrana – ovdje